gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7824, del 08-07-2016 (2016/4742)

Resolució 0475/2016, de 20 de juny de 2016, sobre rectificació d'error en l'aprovació del projecte de reparcel·lació de la SU 5-1 del pla general d'ordenació urbana.
---------------------------------------------------------------------------------------------------------------------------------------------------------------------

### Dades del document

Número de DOGV
:   7824

Data del DOGV
:   08-07-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/4742


Data del document
:   04-07-2016

Organisme emissor
:   Ajuntament de la Pobla de Farnals

Tipus de document
:   Resolució

Descriptors 

:   * Pobla de Farnals, la
    * administració local
    * pla d'urbanisme

Resolució 0475/2016, de 20 de juny de 2016, sobre rectificació d'error en l'aprovació del projecte de reparcel·lació de la SU 5-1 del pla general d'ordenació urbana. [2016/4742]  
Rectificar l'error material del projecte de reparcel·lació de l'esmentada unitat d'execució SU 5-1 del Pla General d'Ordenació Urbana de la Pobla de Farnals, aprovat per mitjà de la Resolució de l'Alcaldia de data 19 de novembre de 2001, i modificat mitjançant la Resolució de 14 de març de 2002, rectificant la fitxa de la parcel·la afectada número 17 fent referència en aquesta a la finca registral número 911 en compte de la finca registral número 907 al trobar-se aquesta última fora de l'àmbit de la unitat d'execució esmentada.  
  
Cosa que es fa pública pel termini d'un mes perquè qualsevol interessat puga efectuar les al·legacions que considere oportunes.  
  
La Pobla de Farnals, 20 de juny de 2016.- L'alcalde president: Enric Palanca Torres.
Diari Oficial de la Generalitat Valenciana


Sumari del DOGV 7732, del 02-03-2016 (2016/1310)

Notificació de la sentència dictada en el judici verbal número 302/2014.
------------------------------------------------------------------------

### Dades del document

Número de DOGV
:   7732

Data del DOGV
:   02-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1310


Organisme emissor
:   Jutjat de Primera Instància Número 5 de Torrent

Tipus de document
:   Edicte

Notificació de la sentència dictada en el judici verbal número 302/2014. [2016/1310]  
Procediment: judici verbal número 000302/2014-B.  
Demandant: Aguas de Valencia, SA.  
Procuradora: Desamparados Barber Paris.  
Demandat: El Hasan Hamadi.  
Javier García Bayo, lletrat de l'Administració de Justícia, faig saber que en aquest procediment verbal 302/2014, seguit a instàncies d'Aguas de Valencia, SA, contra El Hasan Hamadi, s'ha dictat la sentència que, literalment, és com segueix:  
  
«Estime la demanda formulada per Aguas de Valencia, SA, representat per la procuradora Desamparados Barber Paris, contra El Hasan Hamadi, declarat en rebel·lia, i declare resolt el contracte de subministrament d'aigua i instal·lació i reparació subscrit entre les parts el 30 de maig de 2002, i condemne el demandat a pagar, tan prompte com siga ferma aquesta resolució, a l'actora la suma de 1.878,95 euros, més els interessos legals des de la interposició de la demanda, i queda autoritzada l'actora per a suspendre el subministrament d'aigua i per a realitzar les actuacions oportunes per a efectuar aquesta suspensió, fins i tot, si fóra necessari, l'entrada a l'immoble situat al carrer de la Mestra Doña Juana, 5-9, de Paiporta, on es troba instal·lat el comptador, per a procedir a la retirada i, tot això, amb expressa imposició de costes a la part demandada.  
Notifiqueu aquesta resolució a les parts i feu-los saber que, en contra, no s'hi pot interposar recurs d'apel·lació, atesa la quantia de la reclamació.»  
  
I atés que el demandat, El Hasan Hamadi, es troba en parador desconegut, expedisc aquest edicte a fi que li valga de notificació de forma deguda.  
  
Torrent, 24 de febrer de 2016.- El lletrat de l'Administració de Justícia: Javier García Bayo.
Diari Oficial de la Generalitat Valenciana


Sumari del DOGV 7822, del 06-07-2016 (2016/4709)

Notificació de la interlocutòria dictada en el procediment de mesures provisionals coetànies número 24/2016.
------------------------------------------------------------------------------------------------------------

### Dades del document

Número de DOGV
:   7822

Data del DOGV
:   06-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4709


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Anunci

Notificació de la interlocutòria dictada en el procediment de mesures provisionals coetànies número 24/2016. [2016/4709]  
María Miranda Tauler, lletrada de l'Administració de Justícia del Jutjat de Violència sobre la Dona número 1 de Vila-real, faig saber que en aquest procediment mesures provisionals coetànies número 24/2016-A, seguit a instàncies de Silvia Flores del Pozo contra José Carlos dos Santos Mendes, s'ha dictat interlocutòria de mesures provisionals que té l'encapçalament i la part dispositiva que, literalment, són com segueix:  
  
  
«Interlocutòria número 14/2016  
Jutgessa que la dicta: Macarena Amparo Mira Picó.  
Lloc: Vila-real.  
Data: 16 de juny de 2016.  
Part dispositiva  
Dispose l'adopció de les mesures provisionals següents:  
1. Pel que fa a la guarda i custòdia de la menor, I., aquesta s'atribueix a la mare, sent-ne la pàtria potestat compartida.  
2. Pel que fa al règim de visites, el pare podrà estar en companyia de la seua filla menor els caps de setmana alterns, del dissabte a les 10.00 hores fins al diumenge a les 20.00 hores. Les entregues i replegues s'efectuaran a través de la neboda de la demandant, Noemí Rodríguez Flores.  
3. Pel que fa a la pensió d'aliments a favor de la menor, és procedent fixar-la en 150 euros mensuals, que haurà d'abonar el pare dins dels cinc primers dies de cada mes en el compte bancari designat per la mare. Aquesta quantitat s'actualitzarà anualment segons l'índex de preus al consum fixat per l'Institut Nacional d'Estadística. Les despeses extraordinàries s'hauran de satisfer a mitges.  
4. L'ús del domicili familiar s'atribueix a la menor i al progenitor custodi.  
Notifiqueu-la a les parts i al ministeri fiscal.  
Contra aquesta resolució no es pot interposar cap recurs, de conformitat amb el que estableix l'article 773.3 de la Llei d'Enjudiciament Civil.  
Així ho mana i firma Macarena Mira Picó, magistrada del Jutjat de Violència sobre la Dona número 1 de Vila-real.»  
  
I atés que el demandat, José Carlos dos Santos Mendes, es troba en parador desconegut, expedisc aquest edicte a fi que li valga de notificació de forma deguda.  
  
Vila-real, 20 de juny de 2016.- La lletrada de l'Administració de Justícia: María Miranda Tauler.
Diari Oficial de la Generalitat Valenciana


Sumari del DOGV 7732, del 02-03-2016 (2016/1358)

RESOLUCIÓ de 24 de febrer de 2016, del director general d'Agricultura, Ramaderia i Pesca, per la qual s'establixen les dates d'inscripció en el Registre Oficial de Productors Autoritzats per a la Producció Integrada de la Generalitat.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7732

Data del DOGV
:   02-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1358


Data del document
:   24-02-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 24 de febrer de 2016, del director general d'Agricultura, Ramaderia i Pesca, per la qual s'establixen les dates d'inscripció en el Registre Oficial de Productors Autoritzats per a la Producció Integrada de la Generalitat. [2016/1358]  
De conformitat amb el que establixen els articles 4, 5, 6 i la disposició final primera de l'Ordre 44/2010, de 14 de desembre, de la Conselleria d'Agricultura, Pesca i Alimentació, sobre reglamentació de les produccions obtingudes per tècniques d'agricultura integrada i de les condicions d'autorització de les entitats de control i certificació, així com amb el que establix l'apartat u de l'annex de l'Ordre 1/2012, de la Conselleria d'Agricultura, Pesca, Alimentació i Aigua, per la qual es modifica l'Ordre 44/2010, resolc:  
  
Obrir el termini de presentació de les sol·licituds d'inscripció en el Registre Oficial de Productors Autoritzats per a la Producció Integrada de la Generalitat, secció d'empreses de producció, per a la campanya 2016-2017, per a tots els cultius amb normativa reguladora de la producció integrada a la Comunitat Valenciana.  
  
El dit termini comprendrà des de l'endemà de la publicació de la present resolució fins que finalitze el termini per a la presentació de la sol·licitud única d'ajudes de la PAC per a l'any 2016.  
Tal com arreplega l'apartat u de l'annex de l'Ordre 1/2012, de la Conselleria d'Agricultura, Pesca, Alimentació i Aigua, la comunicació d'inscripció en el registre per als operadors que sol·liciten ajudes agroambientals per producció integrada es realitzarà exclusivament per mitjà de la sol·licitud única d'ajudes de la PAC.  
  
València, 24 de febrer de 2016.- El director general d'Agricultura, Ramaderia i Pesca: Rogelio Llanes Ribas.
Diari Oficial de la Generalitat Valenciana


Sumari del DOGV 7790, del 25-05-2016 (2016/3346)

Notificació de la sentència dictada en el procediment de divorci contenciós número 101/2013.
--------------------------------------------------------------------------------------------

### Dades del document

Número de DOGV
:   7790

Data del DOGV
:   25-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3346


Organisme emissor
:   Jutjat de Primera Instància i Instrucció Número 3 de Sueca

Tipus de document
:   Edicte

Notificació de la sentència dictada en el procediment de divorci contenciós número 101/2013. [2016/3346]  
Procediment: divorci contenciós número 000101/2013.  
De: Dulcinea Sanz Mifsut.  
Procuradora: María Mellado Canet.  
Contra: José Vicente Santamaría Montoya i ministeri fiscal.  
Procurador/a: -  
Patricio Arribas Atienza, lletrat del Jutjat de Primera Instància i Instrucció número 3 dels de Sueca, mitjançant aquest edicte faig constar que en aquest procediment de divorci contenciós, seguit a instàncies de Dulcinea Sanz Mifsut, la qual litiga amb el benefici de justícia gratuïta, representada per la procuradora la senyora Mellado Canet, contra José Vicente Santamaría Montoya, en què ha sigut part el ministeri fiscal, s'ha dictat sentència, l'11 de juliol de 2013, la part dispositiva de la qual és, literalment, com segueix:  
  
«Dispositiva  
Estime la demanda de divorci interposada per Dulcinea Sanz Mifsut contra el seu cònjuge, Vicente José Santamaría Montoya, i dispose:  
  
a) La dissolució del matrimoni per divorci dels esmentats amb tots els efectes legals.  
b) El manteniment de les mesures ordenades en el procediment de separació 321/2002.  
c) No imposar les costes a cap de les parts.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LEC).  
El recurs s'ha de preparar mitjançant un escrit que cal presentar en aquest jutjat en el termini de 20 dies hàbils comptats des de l'endemà de la notificació, amb el pagament previ del dipòsit necessari per a recórrer i pagament de la taxa per a l'exercici de la potestat jurisdiccional en els ordes civil i contenciós administratiu (model 696).  
Una vegada siga ferma aquesta sentència, comuniqueu-la al registre civil on conste inscrit el matrimoni dels subjectes del plet.  
Aquesta és la meua sentència, que pronuncie, mane i firme.»  
  
I atés que el demandat, José Vicente Santamaría Montoya, es troba en parador desconegut, expedisc aquest edicte a fi que li valga de notificació de forma deguda.  
  
Sueca, 10 de maig de 2016.- El lletrat de l'Administració de Justícia: Patricio Arribas Atienza.
Diari Oficial de la Generalitat Valenciana


Sumari del DOGV 7846, del 08-08-2016 (2016/5741)

Informació pública de l'aprovació del projecte de la bandera municipal.
-----------------------------------------------------------------------

### Dades del document

Número de DOGV
:   7846

Data del DOGV
:   08-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5741


Organisme emissor
:   Ajuntament de Vallés

Tipus de document
:   Anunci

Informació pública de l'aprovació del projecte de la bandera municipal. [2016/5741]  
Havent-se aprovat per Acord de data 30 de maig de 2016, del Ple de l'Ajuntament, el projecte de la bandera municipal de Vallés, s'exposa al públic pel termini d'un mes l'expedient, a l'efecte que els qui tinguen interés en l'assumpte puguen examinar-lo i al·legar el que estimen convenient.  
  
Vallés, 14 de juliol de 2016.- L'alcalde: José Javier Sisternes Benavent.
Diari Oficial de la Generalitat Valenciana


Sumari del DOGV 7826, del 12-07-2016 (2016/5373)

RESOLUCIÓ de 4 de juliol de 2016, de la Direcció de l'Institut Superior d'Ensenyances Artístiques de la Comunitat Valenciana, de nomenament de directors i directores dels centres de l'ISEACV.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7826

Data del DOGV
:   12-07-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/5373


Data del document
:   04-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * funcionari

RESOLUCIÓ de 4 de juliol de 2016, de la Direcció de l'Institut Superior d'Ensenyances Artístiques de la Comunitat Valenciana, de nomenament de directors i directores dels centres de l'ISEACV. [2016/5373]  
Mitjançant la Resolució d'11 d'abril de 2016, del director de l'Institut Superior d'Ensenyances Artístiques de la Comunitat Valenciana (DOCV 7262, 18 d'abril), per la qual es convoca concurs de mèrits per a la selecció i el nomenament de directors i directores dels centres de l'ISEACV, resolc:  
  
Primer  
Nomenar les persones aspirants seleccionades com a directors i directores dels centres de l'ISEACV esmentades en l'annex I de la present resolució, d'acord amb l'establit en la base 9 de l'esmentada convocatòria i una vegada aprovat, mitjançant la Resolució de 27 de juny de 2016 (DOCV 7820, 4 de juliol), l'expedient del concurs de mèrits per a la selecció i nomenament de directors i directores dels centres de l'ISEACV.  
  
Segon  
Nomenar amb caràcter extraordinari com a director de l'Escola Superior de Ceràmica de l'Alcora, per un període d'un any, la persona esmentada en l'annex II de la present resolució, segons l'establit en la base 11 de la esmentada convocatòria, donada l'absència de persones candidates per a la direcció d'aquest centre i una vegada aprovat, mitjançant la Resolució de 27 de juny de 2016 (DOCV 7820, 4 de juliol), l'expedient del concurs de mèrits per a la selecció i nomenament de directors i directores dels centres de l'ISEACV.  
  
Tercer  
Segons disposa la base 9 de l'esmentada convocatòria, el nomenament i la presa de possessió es realitzaran amb efectes de l'1 de juliol de 2016.  
  
Quart  
Contra aquesta resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació i Investigació, de la Conselleria d'Educació, Investigació, Cultura i Esport, en el termini d'un mes a comptar de la seua publicació en el Diari Oficial de la Comunitat Valenciana.  
  
València, 4 de juliol de 2016.- El director de l'Institut Superior d'Ensenyances Artístiques de la Comunitat Valenciana: Josep Manel Garcia Company.
Diari Oficial de la Generalitat Valenciana


Sumari del DOGV 7826, del 12-07-2016 (2016/5001)

Notificació de la sentència dictada en el procediment de divorci contenciós número 436/2015.
--------------------------------------------------------------------------------------------

### Dades del document

Número de DOGV
:   7826

Data del DOGV
:   12-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5001


Organisme emissor
:   Jutjat de Primera Instància i Instrucció Número 3 de Mislata

Tipus de document
:   Edicte

Notificació de la sentència dictada en el procediment de divorci contenciós número 436/2015. [2016/5001]  
Natividad Carabal Guaita, lletrada de l'Administració de Justícia del Jutjat de Primera Instància i Instrucció número 3 de Mislata, mitjançant aquest edicte faig saber que en aquest jutjat s'ha ordenat la publicació d'aquest acte de comunicació:  
  
«Procediment: divorci contenciós número 436/2015.  
Demandant: Aytekin Yüce.  
Demandat: Bayse Yumer Osman.  
Acte processal que es publica: sentència de data 27 de juny de 2016.  
  
Objecte: notificació a Bayse Yumer Osman, actualment en parador desconegut.  
Mode i termini d'impugnació: recurs d'apel·lació en el termini de 20 dies.»  
  
El text íntegre de la resolució que es publica podrà ser consultat i/o obtindre'n una còpia a la secretaria d'aquest jutjat, en hores d'audiència.  
  
  
Mislata, 27 de juny de 2016.- La lletrada de l'Administració de Justícia: Natividad Carabal Guaita.
Diari Oficial de la Generalitat Valenciana


Sumari del DOGV 7921, del 21-11-2016 (2016/8756)

Informació pública del projecte de finalització de la urbanització de la unitat d'execució D-3.3.
-------------------------------------------------------------------------------------------------

### Dades del document

Número de DOGV
:   7921

Data del DOGV
:   21-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8756


Data del document
:   06-10-2016

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Informació pública del projecte de finalització de la urbanització de la unitat d'execució D-3.3. [2016/8756]  
L'Alcaldia Presidència, el 3 d'octubre de 2016, ha adoptat Resolució 2016-2896, amb la següent part dispositiva:  
  
«Primer. Sotmetre a informació pública, durant un període de 20 dies, el projecte de finalització de la urbanització de la unitat d'execució D-3.3 del vigent pla general d'ordenació urbana, redactat per Ingeniería Melcar, SL, amb un pressupost d'execució per contracta sense IVA de 281.260,92 euros.  
La informació pública s'ha de fer efectiva mitjançant un anunci en premsa escrita de gran difusió a la Comunitat Valenciana i en el Diari Oficial de la Generalitat Valenciana, i s'adverteix de la possibilitat de formular al·legacions, durant el termini de 20 dies hàbils comptadors des de la publicació de l'anunci en el Diari Oficial de la Generalitat Valenciana, tot això de conformitat amb el que disposen els articles 174 i 175 de la Llei 5/2014, de 25 de juliol, d'ordenació del territori, urbanisme i paisatge.  
Durant tot el procediment el projecte d'urbanització que s'exposa pot ser objecte de pública consulta en el Negociat d'Urbanisme d'aquest ajuntament, situat a la tercera planta de la casa consistorial, a la plaça Major, 1, de Borriana; i en la següent adreça electrònica del tauler d'anuncis municipal:  
http://burriana.sedelectronica.es/board/975963e4-f59b-11de-b600-00237da12c6a/  
  
Segon. Notificar la present resolució a les persones que consten en el Registre de la Propietat com a titulars de drets afectats per l'actuació proposada.  
  
Tercer. Elevar consulta sobre el projecte d'urbanització que se sotmet a informació pública a l'empresa subministradora d'energia elèctrica Iberdrola Distribución Eléctrica, SAU.  
  
Quart. Contra la present resolució, com a acte de tràmit que no posa fi a la via administrativa, no es pot interposar cap recurs. Sense perjudici que puga exercitar-se el que s'estime pertinent.»  
  
Borriana, 6 d'octubre de 2016.- L'alcaldessa presidenta: María José Safont Melchor.
Diari Oficial de la Generalitat Valenciana


Sumari del DOGV 7900, del 20-10-2016 (2016/7639)

Notificació de la sentència dictada en el judici verbal número 173/2014.
------------------------------------------------------------------------

### Dades del document

Número de DOGV
:   7900

Data del DOGV
:   20-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7639


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el judici verbal número 173/2014. [2016/7639]  
Procediment: judici verbal (250.2) 000173/2014-M.  
De: Allianz, SA, de Seguros.  
Procurador: Agustín Martí Palazón.  
Contra: Teresa Peretó Santacreu, Francisco Llorca Jordá, José Fernández López, Luciana Jimeno Felguero, Catalana Occidente, José Alexandre Seser i Teresa Molina Moreno.  
Procurador i procuradora: Enrique Sastre Botella, Ana Isabel Feliu Daviu.  
Remet adjunt aquest edicte perquè es publique en el Diari Oficial de la Comunitat Valenciana, de conformitat amb el que s'ha disposat en el judici a què es fa referència.  
Es comunica que la publicació ha sigut sol·licitada per Allianz, SA, de Seguros, i se n'ordena la publicació a càrrec seu.  
  
«La jutgessa María del Carmen Ramis Alario ha dictat la Sentència número 150/2014, en data 5 de juny de 2014, en el judici verbal número 173/2014, Allianz, SA, de Seguros, contra Teresa Peretó Santacreu, Francisco Llorca Jordá, José Fernández López, Luciana Jimeno Felguero, declarada en rebel·lia.  
De conformitat amb la Instrucció 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
La resolució no és ferma i, en contra, s'hi pot interposar un recurs d'apel·lació davant l'audiència provincial dins del termini de 20 dies des de l'endemà de la notificació.  
Les dades personals que es posen a disposició de les parts han de ser tractades amb confidencialitat i per als fins de l'Administració de Justícia en els termes establits en la Llei Orgànica de protecció de dades.»  
  
  
I atés que el demandat, Teresa Peretó Santacreu, Francisco Llorca Jordá, José Fernández López, Luciana Jimeno Felguero, es troben en parador desconegut, expedisc aquest edicte a fi que els valga de notificació de forma deguda.  
I perquè valga de notificació de forma deguda als demandats, expedisc aquest edicte.  
  
Dénia, 19 de setembre de 2016.- El lletrat de l'Administració de Justícia: Juan José Valdehita García.